পরিস্থিতি এতটাই ঘোরালো হয়ে উঠেছে যে, পূর্ব রেলের কর্তাদের বক্তব্য, রাজ্য সরকার মাঝেরহাটে জোড়া লেভেল ক্রসিং তৈরির ‘আগ্রহ’ দেখাচ্ছে ঠিকই। কিন্তু অত কম দূরত্বের মধ্যে দু’টি লেভেল ক্রসিং তৈরিলে বজবজ শাখায় যাত্রিবাহী ট্রেন চলাচল কার্যত বন্ধ করে দিতে হবে। কেননা, যাত্রিবাহী ট্রেন ন্যূনতম যে-গতিতে চলে, তাতে ওই সব ক্রসিংয়ে গেট বন্ধই করা যাবে না। মালবাহী ট্রেনও চালানো যাবে শুধু রাতে। সর্বোপরি রেলের লাইন বদলের জন্য ওখানে এত পয়েন্ট আছে যে, ক্রসিং তৈরি করা মুশকিল।